
ΘΕΜΑ: «Καθορισμός του αριθμού φορολογικών ελέγχων και ερευνών που θα διενεργηθούν από τις Υ.Ε.Δ.Δ.Ε κατά το έτος 2020».
ΑΠΟΦΑΣΗ
Ο ΔΙΟΙΚΗΤΗΣ ΤΗΣ ΑΝΕΞΑΡΤΗΤΗΣ ΑΡΧΗΣ ΔΗΜΟΣΙΩΝ ΕΣΟΔΩΝ
Έχοντας υπόψη:
1. Τις διατάξεις της παραγράφου 2 του άρθρου 26 του ν. 4174/2013 (Φ.Ε.Κ. Α’170), όπως ισχύει.
2. Τις διατάξεις του Κεφαλαίου Α΄ «Σύσταση Ανεξάρτητης Αρχής Δημοσίων Εσόδων» του ν. 4389/2016 (Α΄94) και ειδικότερα των άρθρων 1, 2, 7, 13, 14, 17 και 41, όπως ισχύουν.
3. Τη με αρ. Δ. ΟΡΓ. Α 1036960 ΕΞ 2017/10-03-2017 (Β΄ 968 και 1238) απόφαση του Διοικητή της Ανεξάρτητης Αρχής Δημοσίων Εσόδων «Οργανισμός της Ανεξάρτητης Αρχής Δημοσίων Εσόδων», όπως ισχύει.
4. Τη με αριθμ. 1 της 20-1-2016 (Υ.Ο.Δ.Δ. 18) πράξη του Υπουργικού Συμβουλίου «Επιλογή και διορισμός Γενικού Γραμματέα της Γενικής Γραμματείας Δημοσίων Εσόδων του Υπουργείου Οικονομικών» σε συνδυασμό με τις διατάξεις του πρώτου εδαφίου της παρ. 10 του άρθρου 41 του ν. 4389/2016 και την αριθμ. 39/3/30.11.2017 (Υ.Ο.Δ.Δ. 689) απόφαση του Συμβουλίου Διοίκησης της Α.Α.Δ.Ε. «Ανανέωση της θητείας του Διοικητή της Α.Α.Δ.Ε.».
5. Τη με αριθ. πρωτ. Δ.ΟΡΓ.Α 1115805 ΕΞ 2017/31.7.2017 (Β΄2743) απόφαση του Διοικητή της Α.Α.Δ.Ε., «Μεταβίβαση αρμοδιοτήτων και εξουσιοδότηση υπογραφής“Με εντολή Διοικητή” σε όργανα της Φορολογικής Διοίκησης», όπως ισχύει.
6. Το γεγονός ότι από τις διατάξεις της απόφασης αυτής δεν προκαλείται δαπάνη σε βάρος του Προϋπολογισμού της Α.Α.Δ.Ε., 
ΑΠΟΦΑΣΙΖΟΥΜΕ
1. Το έτος 2020 θα διενεργηθούν από τις Υπηρεσίες Ερευνών και Διασφάλισης Δημοσίων Εσόδων (Υ.Ε.Δ.Δ.Ε.) τουλάχιστον εξακόσιοι εβδομήντα (670) έλεγχοι-έρευνες και δεκαεπτά χιλιάδες επτακόσιοι είκοσι (17.720) μερικοί επιτόπιοι έλεγχοι.
2. Η κατανομή των ως άνω ελέγχων και ερευνών ανά Υ.Ε.Δ.Δ.Ε. θα οριστεί με το Επιχειρησιακό Σχέδιο Δράσης 2020 που θα εκπονηθεί από τη Διεύθυνση Προγραμματισμού και Αξιολόγησης Ελέγχων και Ερευνών (ΔΙ.Π.Α.Ε.Ε.). 
3. Οι υποθέσεις που ελέγχονται-ερευνώνται κατά προτεραιότητα επιλέγονται βάσει συνδυασμού κριτηρίων ορθολογικής διαχείρισης και ανάλυσης κινδύνου, τα οποία περιλαμβάνονται στο Παράρτημα Ι της παρούσας και δεν δημοσιοποιούνται.
Οι προς έλεγχο υποθέσεις κατατάσσονται ανά Υπηρεσία Ερευνών και Διασφάλισης Δημοσίων Εσόδων (Υ.Ε.Δ.Δ.Ε.) σε φθίνουσα σειρά ταξινόμησης, σύμφωνα με την τελική μοριοδότησή τους, βάσει αυτοματοποιημένου μοντέλου αντικειμενικής αξιολόγησης. Από το σύνολο των εκκρεμών υποθέσεων κάθε Υ.Ε.Δ.Δ.Ε., ελέγχονται κατά προτεραιότητα οι υποθέσεις που συγκεντρώνουν την υψηλότερη μοριοδότησή, ακολουθώντας φθίνουσα σειρά ταξινόμησης, μέχρι την επίτευξη της τεθείσας σε εκάστη από αυτές ετήσιας στοχοθεσίας βάσει του Επιχειρησιακού Σχεδίου της Α.Α.Δ.Ε. έτους 2020. Έλεγχοι-έρευνες που έχουν διενεργηθεί σύμφωνα με τις διατάξεις της με αριθμό πρωτ. ΔΙ.Π.Α.Ε.Ε. 1003215 ΕΞ2019/ 09-01-2019 (Β΄ 233) απόφασης του Διοικητή της Α.Α.Δ.Ε., όπως ισχύει, και έχουν ολοκληρωθεί εντός του έτους 2020 και μέχρι τη δημοσίευση της παρούσας, προσμετρώνται στη στοχοθεσία του έτους 2020 και μειώνουν τον αριθμό των υπολοίπων υποθέσεων εκάστης υπηρεσίας που πρέπει να ολοκληρωθούν μέχρι την 31/12/2020.[footnoteRef:2] [2: Προσθήκη ΔΙ.Π.Α.Ε.Ε. 1033564 ΕΞ 202019.05.2020] 

4. Οι προϊστάμενοι των Υ.Ε.Δ.Δ.Ε., εφόσον, από στοιχεία ή πληροφορίες που έχουν στη διάθεση τους και σε συνδυασμό με τις ισχύουσες διατάξεις, κρίνουν ότι συντρέχει βάσιμος λόγος ελέγχου κατά προτεραιότητα υποθέσεων, οι οποίες δεν έχουν προτεραιοποιηθεί σύμφωνα με τα κριτήρια ανάλυσης κινδύνου που περιλαμβάνονται στο Παράρτημα Ι της παρούσας ή δεν έχουν περιληφθεί στη φθίνουσα σειρά ταξινόμησης σύμφωνα με την παράγραφο 3 της παρούσας, εισάγουν τις προκρινόμενες υποθέσεις σε σειρά κατάταξης ανάλογα με τη σημαντικότητά τους, συνεκτιμώντας τη σοβαρότητα των υποθέσεων που ανακατατάσσονται. Ανεξαρτήτως των ανωτέρω, δύνανται να προκρίνονται προς έλεγχοέρευνα υποθέσεις κατόπιν εντολής του Διοικητή της Α.Α.Δ.Ε. ή του Προϊσταμένου της ΔΙ.Π.Α.Ε.Ε.. Οι υποθέσεις αυτές εντάσσονται σε υλοποιήσιμη σειρά κατάταξης και μειώνουν τον αριθμό των υπολοίπων υποθέσεων εκάστης υπηρεσίας που πρέπει να ολοκληρωθούν μέχρι την 31/12/2020.
Κάθε μεταβολή στη σειρά κατάταξης των υποθέσεων θα πρέπει να αιτιολογείται επαρκώς και να γνωστοποιείται εντός τριάντα (30) ημερών στη ΔΙ.Π.Α.Ε.Ε.. Αναλυτικές οδηγίες για τις Υ.Ε.Δ.Δ.Ε. περιλαμβάνονται στο Παράρτημα II της παρούσας.[footnoteRef:3] [3: Προσθήκη ΔΙ.Π.Α.Ε.Ε. 1033564 ΕΞ 202019.05.2020] 

5. Σε περίπτωση κάλυψης των στόχων του Επιχειρησιακού Σχεδίου έτους 2020, διενεργούνται έλεγχοι-έρευνες πέραν των στόχων αυτών σύμφωνα με τη φθίνουσα σειρά ταξινόμησης.[footnoteRef:4] [4: Προσθήκη ΔΙ.Π.Α.Ε.Ε. 1033564 ΕΞ 202019.05.2020] 

6. Οι προτεραιοποιημένες υποθέσεις ερευνών που αφορούν τις χρήσεις 2012 και 2013 διενεργούνται σύμφωνα με τα οριζόμενα στην παράγραφο 9 του Παραρτήματος II της παρούσας.[footnoteRef:5] [5: Προσθήκη ΔΙ.Π.Α.Ε.Ε. 1033564 ΕΞ 202019.05.2020] 

7. Ανεξαρτήτως από την προτεραιοποίησή τους ή μη, ολοκληρώνονται οι κάτωθι υποθέσεις:
i)	Υποθέσεις που προέκυψαν από εισαγγελικές παραγγελίες, εντολές ανακριτικών και προανακριτικών πράξεων, περιλαμβανομένων αιτημάτων και εντολών διενέργειας φορολογικών ελέγχων, που έχουν προκύψει από εντολή οποιασδήποτε Εισαγγελικής ή Δικαστικής Αρχής και διατηρούνται στις Υ.Ε.Δ.Δ.Ε. βάσει των διατάξεων του άρθρου 389 του ν. 4512/2018 (Α΄ 5).
ii)	Έρευνες-έλεγχοι για τις οποίες, κατά τη δημοσίευση της παρούσας, έχει εκδοθεί σημείωμα διαπιστώσεων ελέγχου.
iii)	Έρευνες-έλεγχοι για τις οποίες, κατά τη δημοσίευση της παρούσας, έχει γίνει άρση του τραπεζικού ή χρηματιστηριακού απορρήτου (ανοίγματα λογαριασμών) και έχει επιδοθεί αίτημα παροχής πληροφοριών του άρθρου 14 του Κ.Φ.Δ. για παροχή εξηγήσεων.
iv)	Υποθέσεις των Υ.Ε.Δ.Δ.Ε. που αφορούν σε διενέργεια μερικών επιτόπιων στοχευμένων ελέγχων, καθώς και λοιπών ελέγχων πρόληψης για τη διαπίστωση της εκπλήρωσης των φορολογικών υποχρεώσεων, της τήρησης των βιβλίων και της έκδοσης των φορολογικών στοιχείων, σύμφωνα με τις ισχύουσες διατάξεις, για φορολογουμένους που ασκούν οποιαδήποτε δραστηριότητα ή διακινούν αγαθά.
ν)	Υποθέσεις που αφορούν σε διασταυρωτικούς ελέγχους ενδοκοινοτικών συναλλαγών (VIES) και υποθέσεις πολυμερών (ταυτόχρονων) ελέγχων που διενεργούνται από ελληνικές και αλλοδαπές φορολογικές αρχές.
Οι πιο πάνω υποθέσεις με εξαίρεση τις περιπτώσεις i) και iv) λαμβάνονται υπόψη στη στοχοθεσία των ελέγχωνερευνών της παραγράφου 1 της παρούσας και μειώνουν το υπόλοιπο αυτών που πρέπει να ολοκληρωθούν εντός του έτους 2020.[footnoteRef:6] [6: Προσθήκη ΔΙ.Π.Α.Ε.Ε. 1033564 ΕΞ 202019.05.2020] 

8. Οι υποθέσεις ελέγχων-ερευνών δύνανται να αξιολογούνται σε μεταγενέστερα χρονικά διαστήματα με βάση τα κριτήρια ανάλυσης κινδύνων του Παραρτήματος Ι της παρούσας ή με νέα κριτήρια ανάλογης μοριοδότησης, και να ταξινομούνται σε φθίνουσα σειρά, βάσει της μοριοδότησης που έλαβαν.[footnoteRef:7] [7: Προσθήκη ΔΙ.Π.Α.Ε.Ε. 1033564 ΕΞ 202019.05.2020] 

9. Το Α΄ Τμήμα της ΔΙ.Π.Α.Ε.Ε. καθίσταται αρμόδιο για την παρακολούθηση των μεταβολών στη σειρά κατάταξης των υποθέσεων, καθώς και την υλοποίηση των υποθέσεων βάσει της φθίνουσας σειράς κατάταξης τους, μέχρι την επίτευξη των στόχων του επιχειρησιακού σχεδίου.[footnoteRef:8] [8: Προσθήκη ΔΙ.Π.Α.Ε.Ε. 1033564 ΕΞ 202019.05.2020] 

Τα Παραρτήματα Ι και II που ακολουθούν την παρούσα, αποτελούν αναπόσπαστο μέρος αυτής.[footnoteRef:9] [9: Προσθήκη ΔΙ.Π.Α.Ε.Ε. 1033564 ΕΞ 202019.05.2020] 

Η απόφαση αυτή να δημοσιευθεί στην Εφημερίδα της Κυβερνήσεως.
Ο ΔΙΟΙΚΗΤΗΣ ΤΗΣ ΑΝΕΞΑΡΤΗΤΗΣ ΑΡΧΗΣ ΔΗΜΟΣΙΩΝ ΕΣΟΔΩΝ 
ΓΕΩΡΓΙΟΣ ΠΙΤΣΙΛΗΣ
